Source: https://www.axanews.ro/mm/rugby-superliga%E2%80%88csm%E2%80%88stiinta-pierde-cu-timisoara-nu-ratam-niciun-meci-in-care-ne-putem-bate-singuri.html
Timestamp: 2020-07-09 10:27:23+00:00

Document:
RUGBY – Superliga: CSM Știința pierde cu Timișoara; nu ratăm niciun meci în care ne putem bate singuri | Axa News Maramures
Acasă Din Maramures RUGBY – Superliga: CSM Știința pierde cu Timișoara; nu ratăm niciun meci în care...
RUGBY – Superliga: CSM Știința pierde cu Timișoara; nu ratăm niciun meci în care ne putem bate singuri
Am văzut meciul din finala Cupei României, unde ne-a frecat puțin arbitrul no-name, dar ne-am și bătut singuri. N-am ratat ocazia nici cu Timișoara Saracens de a ne bate singuri, cu niste greșeli incredibile pe final de meci, venite de la jucători cu experiență. S-a mai găsit și nenea Șerban să ne dea lecții de arbitraj, în fastuosul moment al arbitrajului românesc, cu domnul Iordăchescu la margine, exact nenea care a fluierat Belgia - Spania. Dar el n-a avut aici amestec și nici vorbe de dulce.
Baia Mare conduce 15-7 și duce bine meciul. Vine un placaj monstruos văzut din tribună, în care Jody Rose este knock-out. Tribunele freamătă și unii aruncă vorbe… Urmarea, placaj întârziat și galben pentru Dumani. Vine apoi un eseu marcat de timișoreni, cu om în plus.
CSM Știința Baia Mare a condus 18-14 și mai avea niște minute de rezistat. Tot meciul, Șamkaradze a apelat la “cârlige” (șuturi mai mult sau mai puțin inspirate), acum și-a găsit să paseze lui Bredell, în situație nu foarte complicată. Și nici nu e bai că a pasat, doar că a trimis mingea direct în gard, tocmai bine pentru o grămadă la 5m pentru Timișoara, care înscrie imediat un al doilea eseu, la steag.
4-5 minute până la final, grămadă ordonată pentru Timișoara, pilierul stânga e de mult sus, dar Șerban dă penalitate pentru bănățeni și Luke Samoa duce scorul la 18-22. Adică e nevoie de eseu. Sunt destul de multe lucruri pe care dl Șerban nu le-a văzut. Dar el e Dumnezeu pe teren.
Mai sunt unul-două minute și primim o penalitate la 43 m. Nu are sens să dăm la bețe, pentru că scorul este 18-22. Nu ne ajută trei puncte și Bredell caută să scoată o margine bună. Șutează direct în balon mort. Câtă lipsă de concentrare…
24 – tușă la 20m, mol de margine dus bine de băimăreni, vin și oameni de pe treisferturi și Fakaosilea reușește să culce balonul în but. Taniela ratează transformarea: 5-0
29 – placaj cu umărul, penalitate de la 25m central, Conache ratează
38 – placaj înalt, lovitură de pedeapsă pentru Baia Mare, Taniela transformă de la 38 m: 8-0
40 – grămadă în 5m pentru Timișoara, Drenceanu pătrunde pe partea deschisă și înscrie. Conache transformă: 8-7
49 – grămadă la 5m pentru oaspeți, se încearcă mai multe pătrunderi, până la urmă se comite o infracțiune și Baia Mare scapă cu bine, după o apărare foarte bună.
51 – pasă sărită interrceptată de Taniela, cursă de 65m și eseu. Tot el transformă: 15-7
56 – cartonaș galben Dumani pentru placaj întârziat
61 – eseu de penalizare în favoarea oaspeților, după o mână în grămadă, în situație de eseu: 15-14
63 – avem penalitate de la 35m central și jucăm în tușă, chiar dacă suntem cu un om mai puțin
68 – lovitură de pedeapsă, din poziție mult mai grea, Bredell înscrie: 18-14
76 – grămadă la 5m, mai multe puncte de fixare și eseu la colț până la urmă, Vasile Rus. Conache ratează transformarea: 18-19
80 – penalitate de la 43m, Luke Samoa ratează
80 – același Luke Samoa înscrie de la 35m central: 18-22
CSM Știința Baia Mare – Timișoara Saracens: 18-22 (8-7)
Arena Zimbrilor Baia Mare; cca 500 spectatori
Arbitrii: Cristian Șerban (București) – Vlad Iordăchescu (București), Cătălin Dumitrescu (București). Observator: Bogdan Budișteanu (Iași). Arbitrul nr 4: Cristian Stoica (Baia Mare). Arbitru video: Cristian Răduță (Brașov)
CSM Știința: Silviu Suciu, Iuri Natriașvili, Paul Rusu – Marius Dănilă, Dumani Mtya – Cristi Chirică, Sean Morrell, Feofaaki Holoia – Bidzina Șamkaradze, Jonathan Bredell – Taliauli Sikuea, Sione Fakaosilea, Michael Doneghan, Ionuț Botezatu – Taniela Maravunawasawasa
Rezerve: Florin Bărdașu, Constantin Pristăvița, Domițian Mureșan, Marius Dănilă, Alexandru Țiglă, Alexandru Bucur, Mihai Lămboiu, Mihai Dico. Antrenori: George Sava, Vasile Lucaci, Paul Rusu
Timișoara: Gigi Militaru, Andrei Rădoi, Losioli Mesake Doge – Valentin Popârlan, Marian Drenceanu – Randall Morrison, Vasile Rus, Michael Tua Stewart – Ratu Seniloli, Jody Rose – Marius Simionescu, John Laiataua, Jack Umage, Stephen Shennan – Gabriel Conache
Rezerve: Marian Căpățână, Christopher Apoua, Samuel Mariș, Ionuț Mureșan, Viorel Sabău, Kevin Luiters, Tevita Manumua, Luke Samoa. Antrenori: Sosene Anesi, Leonardo Ulises Gamboa
Etapa 9: CSM Bucuresti – “U” Cluj-Napoca: 54-14; CSM Știința Baia Mare – Timișoara Saracens: 18-22; Steaua București – Politehnica Iași: 5-0
Steaua – 34p (210-120) – 8
CSMB – 27p (268-144) – 8
CSM Știința – 25p (309-131) – 8
Timișoara – 22p (190-140) – 7
Dinamo – 13p (206-171) – 7
“U” Cluj – 4p (127-373) – 8
Poli Iași – 1p (95-326) – 8
Etapa viitoare. Vineri, 13 aprilie: Timișoara – CSMB (ora 14.30). Sambătă, 14 aprilie: “U” Cluj – Steaua (11.00); Poli Iași – Dinamo (va fi 0-5). CSM Știința va sta.
Foto – Mircea Pauseniuc
Articolul precedent1941, DE PAȘTE – Masacrul de la Fântâna Albă
Articolul următorJOACĂ – Studenții timișoreni au printat ouă de Paşte 3D

References: CSM 
 CSM 
 CSM 

CSM 

CSM 

CSM 
 CSM 
 CSM 

CSM 
 CSM